Eesti Entsüklopeedia (1932–1937)/Aasta
Aasta, Maa tiirlemisaeg ümber Päikese. Vastavalt sellele, mille suhtes loeme tiirlemist, on meil 1) troopikaline a., Päikese näiv liikumisvältus (Maa tiirlemise peegeldus) kevadpunktist (←) kevadpunktini, 365 päeva 5 t. 48 min. 46 sek., 2) sideeriline e. tähe-a., Päikese näiv liikumisvältus kinnistähtede suhtes, 365 päeva 6 t. 9 min. 9 sek., 3) anomalistiline a., Maa tiirlemisaeg periheeliumist (←) periheeliumini, 365 päeva 6 t. 13 min. 50 sek. Ajaarvamises käsiteldav a. viiakse võimalikku vastavusse troopikalise a-ga; vrd. Ajaarvamine.